Даниел Фонсека

**Даниел Фонсека Гарис** (роден на 13 септември, 1969 година во Монтевидео) — поранешен уругвајски фудбалер, напаѓач. Неговиот прекар бил *el castor* (брадата).

Моментално работи како фудбалски агент.

## Фудбалска кариера
[thumb|left|upright|Фонсека во дресот на  во натпревар од [Фудбалски куп на Италија|Купот на Италија против .]]
Фонсека ја започнал својата кариерата во Насионал Монтевидео во 1988 година. Таму одиграл 14 натпревари, постигнал три гола и тримуфирал во Копа Судамерикана, јужноамерикански еквивалент на Суперкупот на Европа. Во 1990 дошол во Европа, каде најпрво играл за екипата на Каљари, а потоа игра две одлични сезони во Наполи, постигнувајќи 31 гол во 50 натпревари. Во 1994 година екипата на Рома го доведува во својот состав, но тука не можел да се избори за место во почетниот тим и останал во сенка на аргентинската ѕвезда Абел Балбо. Тој се преселил во Јувентус за кој настапувал во периодот од 1997-2000, но ни тука престојот не му бил којзнае колку успешен поради тоа што често се мачел со повреди, и ја пропуштил целата сезона 1999-2000, па бил продаден на Ривер Плата. По краток период му следува враќање во Насионал, а потоа Фонсека повторно се вратил во Италија, овој пат во Комо каде играл за истоимениот тим. Во 2003 се откажува од фудбалот. Како главна причина наведува, тоа што тренерот повеќе не смета на него, а тој пак вели дека не сака Фонсека да добива пари без претходно да си ги заработи.

Бројот на постигнати голови во италијанската Серија А му е фантастичен, особено ако се има предвид тоа што во поголемите клубови како Рома и Јувентус не играл во првата постава. Но, и покрај тоа Фонсека направил одлична кариера постигнувајќи голем број на важни голови влегувајќи како замена и се здобил со статусот на *Златна резерва*.

За репрезентацијата има 30 одиграни натпревари и 10 гола, а учествувал и на Светското првенство во 1990 година.

## Спортски агент
По завршувањето на фудбалската кариера, одлучил да се посвети на кариерата како спортски агент на фудбалери. Меѓу неговите клиенти има познати играчи како голманот Фернандо Муслера, дефанзивецот Мартин Касерес и напаѓачот Луис Суарес.

### Клиенти

Ова се фудбалерите кој се клиенти на Фонсека во моментов. Луис Суарес повеќе не е негов клиент, бидејќи започнал соработка со Пере Гвардиола (братот на тренерот на Манчестер Сити Пеп Гвардиола).

*  Фернандо Муслера  -  Галатасарај
*   Мартин Касерес  -  Јувентус
*    Хуан Анхел Албин  -  Петролул Плоешти
*  Гиоргијан Де Араскаета  -  Дефенсор Спортинг
*   Леандро Кабрера  -  Реал Сарагоса
*  Адријан Луна  -  Дефенсор Спортинг
*    Сантјаго Лопес  -  Сентрал Еспањол

## Титули
### Клупски
#### Насионал
***[[Копа Либертадорес]]:** 1988
***[[Копа Судамерикана]]:** 1989

#### Јувентус
***[[Серија А]]:** 1996-97, 1997-98
***[[Суперкуп на Италија]]:** 1997, 
*УЕФА Лига на шампиони : 1998-вицешампион

### Репрезентативни
#### Уругвај
***[[Копа Америка]]:** 1995

## Надворешни врски
*Career statistics at National Football Teams

Категорија:Уругвајски фудбалери
Категорија:Фудбалери на ФК Рома
Категорија:Фудбалери на Каљари Калчо
Категорија:Фудбалери на ФК Јувентус
Категорија:Фудбалери на ФК Ривер Плејт
Категорија:Фудбалери на ФК Наполи
Категорија:Фудбалери на ФК Комо
Категорија:Фудбалери на Насионал Монтевидео
Категорија:Фудбалери на Светско првенство 1990
Категорија:Фудбалери во Серија А
Категорија:Фудбалски агенти
Категорија:Живи луѓе
Категорија:Родени во 1969 година